Első körben egy időpontot egyeztetünk a helyszíni felmérésre. Ez egy ingyenes konzultációs lehetőség, mely során szakképzett kollégánk segítségével eldönthetik, hova érdemes felszerelni a klíma berendezést, illetve milyen típusú készülék felelne meg Önöknek a legjobban. Az igények felmérése után 2-3 munkanapon belül egy árajánlatot küldünk Önöknek email-ben kollégánk felmérésére és a helyszínen megbeszéltekre alapozva. Ebben részletezzük a különböző felmerülő tételeket, így a munkadíjat, a felmerülő anyagköltségeket, illetve a javasolt klímakészülék árát. Az ajánlat elfogadása után kerül sor a felszerelési időpont egyeztetésre. A szerelés napján a megbeszélt időpontban kollégáink érkeznek Önökhöz a klímakészülékkel együtt. A szerelési munkálatok időtartama átlagosan 4-5 óra. A munka elvégeztével kollégáink bemutatják a klíma használatát, ezt követően kerül sor a számlák és a garanciapapírok kitöltésére, az anyagiak rendezésére.